Andrejus Pavlovičius

Andrejus Pavlovičius (DJ SUN, g. 1977 m. kovo 16 d. Klaipėdoje) – diskžokėjas, muzikos prodiuseris, renginių organizatorius, choreografas ir radijo laidų vedėjas.

 Biografija 

 Grojimas 
Nuo 1996 m. diskžokėjas, 2000 m. Lietuvos diskžokėjų čempionate užėmė 5 vietą,
2001 m. – 3 vietą. Grojo Vokietijos, Čekijos, Nyderlandų, Rusijos, Estijos, Latvijos, Lietuvos šokių muzikos renginiuose bei klubuose.

 Muzikinė kūryba 
2003 m. su prodiuseriu Fyzo sukūrė lengvus vokalinius kūrinius „Feel free“ ir „Milky way“.
Debiutinė plokštelė su kūriniais „Tarabanda“ bei „Lortnoc“, išleista 2005 m. vasario mėnesį „Tribo Recordings“ (Ispanija) kompanijoje su DJ Chus ir Pablo Ceballos pagalba.

Po pasisekusios pirmosios plokštelės DJ Sun pradėjo bendradarbiauti su Virus J. Projekto DJ Sun pres. Virus J užaugintas vaisius – plokštelė „Cocain/Get Drunk“, išleista dviejų pasaulinės progresyvios scenos grandų Piliavin ir Zimbardo įrašų kompanijoje Distraektions ltd. (Didžioji Britanija) Vinilas buvo įvertintas aštuoniais iš dešimties balų ir susilaukė Eric Entrena, Thomas Penton, Moshic, Piliavin & Zimbardo, Anthony Pappa, That Kid Chris, Peter Rauhofer, Chus & Ceballos, Maurel & Fauvrelle, Aldrin (Zouk), D-Formation ir legendinio John Digweed palaikymoeinam.lt informacija.

 Renginių organizavimas 
Kartu su šokių laidą „Mix“ DJ Sun kartu su „Mix Team“ komanda pradėjo organizuoti vakarėlius, kurie dėl savo išskirtinės nuotaikos greit patraukė klubų lankytojus iš visos Lietuvos. Šių vakarėlių rezidentais tapo ne tik Lietuvos, bet ir užsienio žvaigždės (tokios kaip Piliavin & Zimbardo, Barry Gilbey, Kingkade, Danny Graham, Chris Lake, Deepgroove ir kt.).

Nuo 2005 iki 2006 m. Andrejus Pavlovičius buvo atsakingas už „Jaunimo zoną“ Jūros šventės metu. Prieš tai kelerius metus iš eilės Jūros šventės metu DJ Sun organizuodavo „šokančias“ platformas (atviras sunkvežimio platformas, pilnas šokėjų, važiuojančias miesto gatvėmis, linksminančias miestelėnus)„Mix Team“ tinklalapio informacija .

 Choreografija 
„Plazma" kolektyve ugdėsi apie 3 000 šokių mėgėjų bei profesionalų (pvz., keturiskart Lietuvos go go čempionato nugalėtojas Vaidas Smelevičius ir viena perspektyviausių Lietuvos „street dance“ šokėjų Ingrida Bertašiutė).
Daug dėmesio skiria jaunimo laisvalakio organizavimui. Nuo 2005 m. surengė pirmą Klaipėdos reginione šiuolaikinių šokių konkursą „You Dance“. 2006 m. pabaigoje „You Dance“ jau įgijo miesto konkurso statusą ir buvo sėkmingai surengtas 4 kartąŠiuolaikinių šokių klubo „Plazma“ puslapis .

 Radijas 

Nuo 2002 m. šokių muzikos laidos „Mix“ įkūrėjas ir vedėjas.
Nuo 2004 m. birželio mėn. DJ Sun yra „dukterinės“ šeštadieniais transliuojamos laidos „Dance kitchen“, skirtos lengvesnės šokių muzikos gurmanams, kūrėjas.

 Diskografija 
 SUN & FYZO -„Tarabanda“ – Tribo rec.- 2005
 SUN & FYZO – „Lortnoc“ – Tribo rec.- 2005
 DJ SUN pres. VIRUS J „Cocain/Get Drunk“ -Distraekt Records -2005
 Tronso & Stian Klo „Sodium Lamp“ (Virus J & Dj Sun) – Benchmarc Records -2006
 Danny Graham – „Sick As A Dog“ (Virus J & Dj Sun remix) – Adjust Recordings- 2006
 Nativa & Deepminds – Tribal Kult (Virus J & Dj Sun rmx) – Adjust Recordings -2006
 UNCLE CHUNKY – Ninja Driver (Virus J & Sun Dirty Remix) |- Z Tribe Records – 2006
 SUN & FYZO – I Am -| Z Tribe Records / 2006DJ SUN Myspace puslapis.

 Šaltiniai 

Kategorija:Elektroninės muzikos atlikėjai
Kategorija:Lietuvos diskžokėjai
Kategorija:Lietuvos roko atlikėjai